יעירוני רעיוני

השיר יעירוני רעיוני הוא שיר חצות שחיבר רבי יהודה הלוי. בשיר מתוארת תפילת חצות ליל שנעשית מתוך ערגה לקרבת ה', "לחזות בנועם ה' ולבקר בהיכלו", ובה שוטח המתפלל את תחנוניו ואת שבח הבורא. העונג שלו בתפילתו כה גדול עד שהוא מבקש מהלילה להימשך ומהבוקר להתאחר.

באקרוסטיכון השיר נרמז שם המחבר, יהודה. החריזה היא בסירוג השורות.

הפיוט משמש כפתיחה לאשמורות (הסליחות) שנוהגים לומר יהודי תימן בחודש אלול ובעשרת ימי תשובה. כמו יתר האשמורות זכה שיר זה לפירוש מאת הרב יחיא צאלח.

הראי"ה קוק כתב שיר זה בפנקסיו בנוסח שונה מעט, נוסח שהודפס גם בסידורו עולת ראי"ה והיה מושר על ידו בחצות הלילה בליל הושענא רבה ובליל שבועות, בסיום שמחת בית השואבה ובסיום ההקפות השניות. השינוי העיקרי בנוסח הראי"ה הוא במילה הראשונה - בנוסח הראי"ה השיר נפתח במילים ישאלוני רעיוני.

לשיר קיים לחן מסורתי אצל יהודי תימן, וכן לחן של הראי"ה קוק שנרשם על ידי מאיר שמעון גשורי וגרסה דומה אך שונה במקצת שהרב הנזיר הנחיל לתלמידיו ולבנו.

קישורים חיצוניים

 השיר ישאלוני רעיוני באתר הזמנה לפיוט
 השיר ישאלוני רעיוני בלחנו של הרב הנזיר בביצוע ישי ריבו
 יעירוני רעיוני באתר הספרייה הלאומית
 השיר יעירוני רעיוני בויקיטקסט

הערות שוליים

שירי יהודה הלוי
סליחות
יצירות עם אקרוסטיכון